CELEX: 32013R0190
Language: sl
Date: 2013-03-05 00:00:00
Title: Izvedbena uredba Komisije (EU) št. 190/2013 z dne 5. marca 2013 o spremembi Izvedbene uredbe (EU) št. 540/2011 glede pogojev za registracijo aktivne snovi natrijev hipoklorit  Besedilo velja za EGP

6.3.2013   
            
            
               SL
            
            
               Uradni list Evropske unije
            
            
               L 62/19
            
         IZVEDBENA UREDBA KOMISIJE (EU) št. 190/2013
   z dne 5. marca 2013
   o spremembi Izvedbene uredbe (EU) št. 540/2011 glede pogojev za registracijo aktivne snovi natrijev hipoklorit
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 13(2)(c) Uredbe,
   ob upoštevanju naslednjega:
   
               (1)
            
            
               Aktivna snov natrijev hipoklorit je bila z Direktivo Komisije 2008/127/ES (2) vključena v Prilogo I k Direktivi Sveta 91/414/EGS (3) v skladu s postopkom iz člena 24b Uredbe Komisije (ES) št. 2229/2004 z dne 3. decembra 2004 o določitvi nadaljnjih podrobnih pravil za izvajanje četrte faze delovnega programa iz člena 8(2) Direktive Sveta 91/414/EGS (4). Odkar je Uredba (ES) št. 1107/2009 nadomestila Direktivo 91/414/EGS, se ta snov šteje za registrirano v skladu z navedeno uredbo in je na seznamu v delu A Priloge k Izvedbeni uredbi Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (5).
            
         
               (2)
            
            
               V skladu s členom 25a Uredbe (ES) št. 2229/2004 je Evropska agencija za varnost hrane (v nadaljnjem besedilu: Agencija) Komisiji 25. junija 2012 predložila svoje stališče o osnutku poročila o pregledu natrijevega hipoklorita (6). Agencija je svoje stališče o natrijevem hipokloritu sporočila tudi prijavitelju. Komisija ga je pozvala, naj predloži pripombe na osnutek poročila o pregledu natrijevega hipoklorita. Države članice in Komisija so osnutek poročila o pregledu in stališče Agencije pregledale v Stalnem odboru za prehranjevalno verigo in zdravje živali ter končno različico pripravile 1. februarja 2013 v obliki poročila Komisije o pregledu natrijevega hipoklorita.
            
         
               (3)
            
            
               Potrjeno je bilo, da se aktivna snov natrijev hipoklorit šteje za registrirano v skladu z Uredbo (ES) št. 1107/2009.
            
         
               (4)
            
            
               V skladu s členom 13(2) Uredbe (ES) št. 1107/2009 v povezavi s členom 6 Uredbe ter ob upoštevanju sedanjih znanstvenih in tehničnih dognanj je treba spremeniti pogoje za registracijo natrijevega hipoklorita. Čeprav obstajajo celovite informacije o natrijevem hipokloritu, ker je splošno dosegljiva snov, samo ob upoštevanju podatkov, ki jih je predložil prijavitelj, ne bi bilo mogoče zaključiti ocene izpostavljenosti izvajalcev, delavcev in površinskih voda. Zato je primerno omejiti registracije na uporabe v zaprtih prostorih in vključiti nekatere nove določbe za države članice, ki izdajajo registracije fitofarmacevtskim sredstvom, ki vsebujejo natrijev hipoklorit.
            
         
               (5)
            
            
               Prilogo k Izvedbeni uredbi (EU) št. 540/2011 bi bilo zato treba ustrezno spremeniti.
            
         
               (6)
            
            
               Določiti bi bilo treba primeren rok za začetek uporabe te uredbe, da se bodo države članice, prijavitelji in imetniki dovoljenj za fitofarmacevtska sredstva lahko pripravili na izpolnjevanje zahtev, ki so posledica spremembe pogojev za registracijo.
            
         
               (7)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Del A Priloge k Izvedbeni uredbi (EU) št. 540/2011 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. julija 2013.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. marca 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 309, 24.11.2009, str. 1.
   
      (2)  UL L 344, 20.12.2008, str. 89.
   
      (3)  UL L 230, 19.8.1991, str. 1.
   
      (4)  UL L 379, 24.12.2004, str. 13.
   
      (5)  UL L 153, 11.6.2011, str. 1.
   
      (6)  Evropska agencija za varnost hrane; Sklep o strokovnem pregledu ocene tveganja pesticidov z aktivno snovjo natrijev hipoklorit. EFSA Journal 2012; 10(7):2796. [40 str.] doi:10.2903/j.efsa.2012.2796. Na voljo na spletu: www.efsa.europa.eu/efsajournal.
   
      PRILOGA
      V delu A Priloge k Izvedbeni uredbi (EU) št. 540/2011 se vrstica 254 o aktivni snovi natrijev hipoklorit nadomesti z naslednjim:
      
         
                     Številka
                  
                  
                     Splošno ime, identifikacijska številka
                  
                  
                     Ime po IUPAC
                  
                  
                     Čistost (1)
                     
                  
                  
                     Uveljavitev
                  
                  
                     Veljavnost registracije
                  
                  
                     Posebne določbe
                  
               
                     „254
                  
                  
                     natrijev hipoklorit
                     št. CAS 7681-52-9
                     št. CIPAC 848
                  
                  
                     natrijev hipoklorit
                  
                  
                     natrijev hipoklorit: 105 g/kg–126 g/kg (122 g/L–151 g/L), tehnični koncentrat
                     10–12 % (m/m), izraženo kot klor
                  
                  
                     1. september 2009
                  
                  
                     31. avgust 2019
                  
                  
                     DEL A
                     Registrira se lahko samo kot razkužilo za uporabe v zaprtih prostorih.
                     DEL B
                     Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu natrijevega hipoklorita (SANCO/2988/2008) ter zlasti dodatka I in II h končni različici poročila, ki jo je Stalni odbor za prehranjevalno verigo in zdravje živali pripravil 1. februarja 2013.
                     V tej celoviti oceni morajo biti države članice zlasti pozorne na:
                     
                                 (a)
                              
                              
                                 tveganje za izvajalce in delavce;
                              
                           
                                 (b)
                              
                              
                                 izogibati se je treba izpostavljenosti tal natrijevemu hipokloritu in njegovim reakcijskim produktom zaradi nanašanja obdelanega komposta na organska tla.
                              
                           Pogoji uporabe po potrebi vključujejo ukrepe za zmanjšanje tveganja.“
                  
               
      
         (1)  Več podrobnosti o identiteti in specifikaciji aktivnih snovi je na voljo v njihovem poročilu o pregledu.